
ПРАВИЛА

за организиране на

допълнителни педагогически дейности, които

не са дейности на детската градина

I. Общи положения
Детска градина „ЩУРЧЕ“ осигурява условия на територията си за организиране на допълнителни педагогически дейности, които не са дейност на детската градина.

Правилата имат за цел да регламентират процедурите по избор на преподаватели и организация на допълнителните педагогически дейности с цел обогатяване на образователния процес в детската градина съобразно желанията на родителите и децата.

В допълнителните форми на педагогическо взаимодействие се разширяват и усъвършенстват отделни компетентности от посочените в държавния образователен стандарт за предучилищното образование, които допринасят за личностното развитие и за разнообразяване на живота на детето.
II. Ред и процедура за избор на допълнителни дейности:

1. Групите за допълнителни педагогически дейности, които не са дейност на детската градина се определят за всяка учебна година.

2. Групите се определят в зависимост от:

2.1. брой деца, желаещи да посещават допълнителни дейности;

2.2. одобрени след тръжна процедура оферти за определен период от време от община Плевен.
3. Преподавателите, желаещи да осъществяват допълнителни педагогически дейности в детската градина, преминават през тръжна процедура на община Плевен за съответен переиод на отдаване на помещения от учебната институция.

4. Изисквани документи:

4.1. диплома или друг документ, удостоверяващ правоспособност;

4.2. програма за обучение на децата по съответната дейност;

4.3. график за изпълнението на програмата – дни от седмицата, времетраене и т.н.;

4.4. очаквана сума – такса на заплащане от родителите;

4.5. опит за работа с деца от предучилищна възраст, референции;

4.6. предложение за участие в живота на детската градина и модернизиране на базата;

4.7. заявление – свободна форма с изложени мотиви за кандидатстването.

5. Изисквания към програмата:

5.1. съдържанието и обемът на Програмата да са съответстващи на възрастовото развитие на децата;

5.2. добре дозирани във времето;

5.3. темите да са атрактивни и привлекателни за децата;

5.4. оформлението да е естетично, четивно и изписано на професионален език; 

5.5. да са посочени използваните апробирани/експериментални методики за работа.

6. Избраните с решение на община Плевен и директора, преподаватели и групи и условията за работа се представят на родителите на първата родителска среща за учебната година във всяка група. Информацията се представя и на информационното табло за родители.

7. Родителите, желаещи детето им да посещава определена допълнителна дейност, подават писмено заявление до директора на детската градина с попълнени декларация за информирано съгласие за условията на участие на детето в групата в срок до 30 септември.

8. В зависимост от подадените заявления, преподавателят изготвя списъците на групите за допълнителни дейности за учебната година.

9. Списъците за допълнителни дейности за съответната учебна година се утвърждават със заповед на директора.

10. Преподавателят изготвя график за работа с децата и заплащане на таксите. Графиците се утвърждават със заповед на директора.

11. Работата на детските групи започва от 1 октомври.

12. Групите за допълнителни дейности се регистрират в съответният раздел на Списък-образец № 2 за организация на дейността на детската градина през съответната учебна година.

13. Дейностите се извършват извън времето за провеждане на основните форми на педагогическо взаимодействие и се организират при спазване на действащото законодетелство.

14. Дейностите се организират за деца, които посещават детската градина.

15. Таксите се заплащат ежемесечно в дните, посочени за целта, лично от родителите.

16. Учителите на детските групи нямат право да събират пари за заплащане да допълнителни дейности или да предават сумата на ръководителите в услуга на родителите.

17. Учителите на детските групи оповестяват съгласувания с тях график за допълнителни педагогически дейности, които не са дейност на детската градина, на информационното табло за родителите и се ангажират да съобразяват организацията на работа в групата с възможността за участие на децата.

18. Родителите заплащат такса, пропорционална на участието на детето, но не по-малко от 50% от предварително обявената такса, с изключение на случаите, когато детето отсъства поради заболяване.

19. Родителите имат право да получават информация лично от ръководителите на групите за допълнителни дейности за интереса и напредъка на детето.

20. Ръководителите на групите за допълнителни дейности се задължават:

20.1. да поставят след всяко занимание информация за родителите на родителското табло;

20.2. периодично да информират родителите за интереса и напредъка на детето;

20.3. да оформят присъствен дневник и редовно да отбелязват отсътвията и присъствията на децата;

20.4. да спазват стриктно изготвената от тях и утвърдена от директора на детската градина програма за работа с децата;

20.5. в дните, когато се налага да отсъстват да информират директора лично, не по-късно от предходния на заниманието ден;

20.6. да спазват стриктно сключения с директора на детската градина договор;

20.7. да се запознаят срещу подпис с документите, регламентиращи дейността на детската градина и да ги спазват по време на престоя си в детската градина и при работа с децата.
20.8.  Допълнителните форми се организират в учебно време – от 15 септември до 31 май;
21. Ръководителите на групите за допълнителни дейности, които не са дейност на детската градина носят лична отговорност за живота и здравето на децата за времето на провежданото занимание.

22. Ръководителите на групите се задължават да вземат лично децата от занималните и да ги предават отново лично на учителите след приключване на заниманието с тях.

23. Ръководителите на групите за допълнителни дейности нямат право да наказват или отстраняват от занимание дете по какъвто и да е повод.

24. Ръководителите на групите за допълнителни дейности имат право:

24.1. да използват помещение и технически средства на ДГ за работата си с децата;

24.2. да присъстват на заседание на педагогическия съвет, без право на глас, при обсъждане на работата на групите;

24.3. да правят предложения за обогатяване на живота на децата в ДГ;

24.4. да участват в проектни дейности на детската градина;

24.5. да обогатяват ползваните помещения с нагледни материали за работа с децата;

24.6. да представят продукция или други подходящи демонстрации на наученото с децата в подходящи и съгласувани с учителите на детските групи празнични детски дейности с участието на родителите;

24.7. да получават методическа помощ и подкрепа от учителите на детските групи.

25. Контрол по изпълнението на Правилата за организиране на допълнителните дейности, които не са дейност на детската градина и работата на учителя осъществява директора на детската градина.

26. Правилата са приети с Протокол № 2 от заседание на Педагогическия съвет, проведено на 29.09.2020г. и е утвърдена със Заповед № 657-32/29.09.2020г. на директора 

Забележка: Правилата може да бъдат актуализирана по реда на тяхното утвърждаване в случаите на настъпили промени и възникнали нови обстоятелства. Представените правила имат примерно съдържане и може да бъдат допълвани в зависимост от спецификата на детската градина и организацията на работа в нея.
ДИРЕКТОР: Х

